Diari Oficial de la Generalitat Valenciana


Sumari del DOGV 8960, del 25-11-2020 (2020/9883)

RESOLUCIÓ de 17 de novembre de 2020, de la Conselleria d'Hisenda i Model Econòmic per la qual, com a conseqüència de determinades operacions de préstec a llarg termini per a l'amortització anticipada d'altres préstecs formalitzats per la Generalitat, s'autoritza una ampliació de crèdits en el capítol 9, projecte financer T0461 "Capítol IX. Deute", del programa 011.10, Servei del deute, de la secció 19, per import global de 638.828.884 euros. (Exp.06.023/20-135 i 06.025/20-139 conjunta).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8960

Data del DOGV
:   25-11-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/9883


Organisme emissor
:   Conselleria d'Hisenda i Model Econòmic

Tipus de document
:   Resolució

RESOLUCIÓ de 17 de novembre de 2020, de la Conselleria d'Hisenda i Model Econòmic per la qual, com a conseqüència de determinades operacions de préstec a llarg termini per a l'amortització anticipada d'altres préstecs formalitzats per la Generalitat, s'autoritza una ampliació de crèdits en el capítol 9, projecte financer T0461 "Capítol IX. Deute", del programa 011.10, Servei del deute, de la secció 19, per import global de 091.488.396 euros. (Exp.06.023/20-135 i 06.025/20-139 conjunta). [2020/9883]  
La Generalitat Valenciana va subscriure, en els anys 2012, 2015 i 2017, préstecs amb l'Institut de Crèdit Oficial (ICO) a càrrec del denominat Fons de Liquiditat Autonòmica GKA 1495, FKI 4655 i FGF 6201, que preveien la possibilitat d'amortització anticipada parcial.  
Amb la finalitat de reestructurar el deute i reduir els costos financers associats als préstecs de 2012, amb dates 30 de setembre i 6 i 14 d'octubre de 2020, la Generalitat va subscriure uns préstecs a llarg termini amb determinades entitats financeres per un import total acumulat de 6.006.928.371 euros, així mateix i en relació amb els préstecs de 2015 i 2017, amb data 29 d'octubre de 2020 s'han subscrit préstecs per un import total acumulat de 734.508.040 euros. Els ingressos derivats d'aquests préstecs s'aplicaran a amortitzar parcialment i anticipadament el deute contret a conseqüència dels instruments financers referits anteriorment.  
En haver-se obtingut un ingrés addicional en virtut de nous préstecs, poden contraure's noves despeses, no obstant això, en el moment de l'elaboració del pressupost, no podia preveure's la materialització del refinançament d'aquestes operacions, i per tant la seua amortització. Per això, no es disposa del crèdit adequat per a comptabilitzar la despesa, i en conseqüència correspon una ampliació de crèdit que permeta la seua imputació al pressupost en el projecte financer T0461 «Capítol IX Deute», del programa 011.10, Servei del deute, de la secció 19, per import global de 027.064.851 euros, 984.082.376 euros referents a l'amortització anticipada parcial del QHT 2046, i 813.577.00 euros a l'amortització anticipada parcial del HYL 9702 i 2017.  
A aquest efecte i en virtut del que es disposa en l'article 48 de la Llei 1/2015, d'hisenda pública, sector públic instrumental i subvencions i dels articles 22.1 d) i 24 e) de la Llei 10/2019, de pressupostos de la Generalitat per a l'exercici 2020, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar un augment del pressupost d'ingressos en l'aplicació 913.00 «Préstecs llarg termini ens fora del sector públic» per import de 049.127.415 euros.  
  
Segon  
Autoritzar un augment en el pressupost de despeses en l'aplicació 75.29.56.140.16.0, projecte financer T0461 «Capítol IX Deute», per import de 796.731.433 euros.  
  
València, 17 de novembre de 2020.- El conseller d'Hisenda i Model Econòmic: Vicent Soler i Marco.